A terepen is megállja a helyét a magyar startup által fejlesztett csapdafigyelő rendszer

Rengeteg pozitív visszajelzés érkezett a tesztelésbe bevont vadőröktől a csapdafigyelő rendszerről, amely egy magyar startup nevéhezfűződik. A fejlesztés lényege, hogy a csapdák kezelőinek nem kell mindennap a helyszínen ellenőrizniük az eszközöket, hogy van-e már „kapás”, hiszen az okostelefonon térképes formátumon válik láthatóvá, hogy melyik befogó jelzett éppen. A kísérletben résztvevő vadásztársaságok nyitottak az innováció iránt: hamarosan több szándéknyilatkozatot írhatnak alá, ami a startup következő befektetési körének előfeltétele.